হালাকু খান
মঙ্গোলদের অগ্রসর হওয়ার খবর পাওয়ার পর সুলতান কুতুজ তাদের মোকাবেলা করার জন্য আইন জালুতের দিকে অগ্রসর হন। এখানে দুই পক্ষের মধ্যে আইন জালুতের যুদ্ধ সংঘটিত হয়। বাইবার্স যুদ্ধে হিট-এন্ড-রান কৌশল ব্যবহার করেছিলেন যাতে মঙ্গোলরা পালিয়ে যাচ্ছে ভেবে মামলুকদের অনুসরণ করে। বাইবার্স ও কুতুজ পাহাড়ের আড়ালে নিজেদের সেনাদের লুকিয়ে রাখেন। মঙ্গোল সেনাপতি কিতবুকা মামলুকদের অনুসরণ করেন এবং বাহিনীর পুরো শক্তি নিয়ে তাদের উপর ঝাপিয়ে পড়ার সিদ্ধান্ত নেন। তারা মামলুকদের আক্রমণের সীমানায় এসে পড়ার পর আক্রমণের সম্মুখীন হয়। যুদ্ধে সেনাপতি কিতবুকাসহ অধিকংশ সৈনিক নিহত বা বন্দী হয়। যুদ্ধে মঙ্গোলদের পরাজয়ের ফলে পূর্ব ও দক্ষিণে তাদের অভিযান থেমে যায়।
জালালাবাদের যুদ্ধ (১৯৮৯)
নিয়মিত যুদ্ধে আফগান মুজাহিদদের অপারদর্শিতা ও অনভিজ্ঞতা এবং আফগান সরকারি বাহিনী কর্তৃক স্কাড ক্ষেপনাস্ত্রের ব্যাপক ব্যবহার ছিল এই যুদ্ধে মুজাহিদদের পরাজয়ের মূল কারণ। জালালাবাদের যুদ্ধে মুজাহিদদের শোচনীয় পরাজয় তাদের অভ্যন্তরীণ দুর্বলতাকে প্রকটিত করে তোলে ও তাদের মনোবল হ্রাস করে। অন্যদিকে, সোভিয়েত সৈন্য প্রত্যাহারের পর মনোবল হারিয়ে ফেলা আফগান সরকার ও তাদের সমর্থকদের আত্মবিশ্বাস এই সাফল্যের পর বহুলাংশে বৃদ্ধি পায়।